
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΡΙΤΟ Αρ. Φύλλου 442 

11 Απριλίου 2012 


ΠΕΡ ΙΕΧΟΜΕ ΝΑ 

Υπουργείο Παιδείας, Δια Βίου Μάθησης 


και Θρησκευμάτων.1 

Οργανισμοί - Λοιποί Φορείς.2 


ΥΠΟΥΡΓΕΙΟ ΠΑΙΔΕΙΑΣ, ΔΙΑ ΒΙΟΥ 
ΜΑΘΗΣΗΣ ΚΑΙ ΘΡΗΣ ΚΕΥΜΑΤΩΝ 

Αριθμ. Φ.16/42105/Ε5 

Έγκριση προκήρυξης θέσης Ε.Π. Του Τμήματος 
Μηχανολογίας του ΤΕΙ Χαλκίδας. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΑΙΔΕΙΑΣ, 

ΔΙΑ ΒΙΟΥ ΜΑΘΗΣΗΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 
α. Του άρθρου 15 του Ν.1404/1983 (ΦΕΚ 173 τ.Α'), όπως 
αντικαταστάθηκε με το άρθρο 2 του ν. 2916/2001 (ΦΕΚ 
114 τ.Α'), συμπληρώθηκε με το άρθρο 3 του Ν. 3027/2002 
(ΦΕΚ 152 τ.Α') και τροποποιήθηκε με το άρθρο 8 του 
Ν. 3404/2005 (ΦΕΚ 260 τ.Α'). 

β. Του άρθρου 16 του Ν.1404/1983 (ΦΕΚ 173 τ.Α'), όπως 
αντικαταστάθηκε με το άρθρο 3 του ν. 2916/2001 (ΦΕΚ 
114 τ.Α'), συμπληρώθηκε με το άρθρο 3 του Ν. 3027/ 
2002 (ΦΕΚ 152 τ.Α') και τροποποιήθηκε με το άρθρο 
24 του Ν.3549/2007 (ΦΕΚ 69 τ.Α') και το άρθρο 9 του 
Ν. 3794/2009 (ΦΕΚ 156 τ.Α'). 

γ. Του άρθρου 17 του Ν.1404/1983 (ΦΕΚ 173 τ.Α'), όπως 
αντικαταστάθηκε με το άρθρο 4 του ν. 2916/2001 (ΦΕΚ 
114 τ.Α'), συμπληρώθηκε με το άρθρο 8 του Ν. 3404/2005 
(ΦΕΚ 260 τ.Α') και τροποποιήθηκε με το άρθρο 7 του 
Ν. 3794/2009 (ΦΕΚ 156 τ.Α'). 

δ. Του Ν.2431/1996 (ΦΕΚ 175 τ.Α') «Διορισμός ή πρό¬ 
σληψη πολιτών της Ευρωπαϊκής Ένωσης στη Δημόσια 
Διοίκηση». 

ε. Του Π.Δ. 134/1999 (ΦΕΚ 132 τ.Α') «Διορισμός ή πρό¬ 
σληψη πολιτών της Ευρωπαϊκής Ένωσης στα Ανώτατα 
Εκπαιδευτικά Ιδρύματα, Τεχνολογικά Εκπαιδευτικά Ιδρύ¬ 
ματα και λοιπά Νομικά Πρόσωπα Δημοσίου Δικαίου και 
Δημόσιες Υπηρεσίες του χώρου Τριτοβάθμιας Εκπαίδευ¬ 
σης αρμοδιότητας του ΥΠΕΠΘ». 


στ. Του Π.Δ. 63/2005 (ΦΕΚ 98/Α') «Κωδικοποίηση της νομο¬ 
θεσίας για την Κυβέρνηση και τα κυβερνητικά όργανα». 

ζ. Του Π.Δ. 110/2011 (ΦΕΚ 243/Α'/11-11-11) «Διορισμός Αντι¬ 
προέδρων της Κυβέρνησης, Υπουργών, Αναπληρωτών 
Υπουργών και Υφυπουργών». 

η. Του άρθρου 7 παρ. 1 του Ν. 3794/2009 (ΦΕΚ 156 τ.Α') 
«Ρύθμιση θεμάτων του πανεπιστημιακού και τεχνολο¬ 
γικού τομέα της ανώτατης εκπαίδευσης και άλλες δι¬ 
ατάξεις». 

2. Την υπ’ αριθμ. Υ18/30-11-11 (ΦΕΚ 2748/τ.Β'/2-12-11) από¬ 
φαση του Πρωθυπουργού «Καθορισμός αρμοδιοτήτων 
του Αναπληρωτή Υπουργού Παιδείας, Δια Βίου Μάθησης 
και Θρησκευμάτων Κωνσταντίνου Αρβανιτόπουλου». 

3. Την υπ’ αριθμ. 1284/1-7-2011 αίτηση εξέλιξης μέλους 
Ε.Π. Του Τμήματος Μηχανολογίας από τη βαθμίδα του 
Επίκουρου Καθηγητή στη βαθμίδα του Αναπληρωτή Κα¬ 
θηγητή. 

4. Το αριθ. 1/31-1-12 πρακτικό (ορθή επανάληψη) της Γ ε¬ 
νικής Συνέλευσης του Ενεργειακού Τομέα Μαθημάτων. 

5. Τα υπ’ αριθμ. 4/31-1-12 και 8/20-3-12 πρακτικά του 
Συμβουλίου του Τμήματος Μηχανολογίας. 

6. Το υπ’ αριθμ. 859/24-2-2012 έγγραφο του ΤΕΙ. Χαλκίδας. 

7. Την υπ’ αριθμ. Φ11/17601/Ε5/10-02-2011 εγκύκλιο του 
Υπ.ΠΔΒΜΘ με θέμα «Επικαιροποιημένα δικαιολογητικά 
υποψηφίων για την πλήρωση θέσεων Ε.Π. ΤΕΙ». 

8. Το άρθρο 11 του Ν. 3833/2010 (ΦΕΚ 40 τ.Α') όπως 
ισχύει και το υπ’ αριθμ. ΔΙΠΠ/Φ.ΕΠ.11/85/8044/6-5-11 έγ¬ 
γραφο του Υπουργείου Εσωτερικών, Αποκέντρωσης και 
Ηλεκτρονικής Διακυβέρνησης. 

9. Το άρθρο 78 παρ. 2 του Ν. 4009/2011 (ΦΕΚ 195 τ.Α') 
«Δομή, λειτουργία, διασφάλιση της ποιότητας των σπου¬ 
δών και διεθνοποίηση των ανωτάτων εκπαιδευτικών ιδρυ¬ 
μάτων», αποφασίζουμε: 

Εγκρίνουμε την προκήρυξη της παρακάτω θέσης Εκπαι¬ 
δευτικού Προσωπικού (Ε.Π.) του Τμήματος Μηχανολογίας 
του ΤΕΙ Χαλκίδας: 

ΣΧΟΛΗ ΤΕΧΝΟΛΟΓΙΚΩΝ ΕΦΑΡΜΟΓΩΝ 

ΤΜΗΜΑ ΜΗΧΑΝΟΛΟΓΙΑΣ 

ΕΝΕΡΓΕΙΑΚΟΣ ΤΟΜΕΑΣ 

- Μίας (1) θέσης Ε.Π. βαθμίδας Αναπληρωτή Καθηγητή 
με γνωστικό αντικείμενο «Μηχανές Εσωτερικής Καύσης, 
Θερμικές Στροβιλομηχανές». 

ΔΙΚΑΙΟΛΟΓΗΤΙΚΑ ΥΠΟΒΟΛΗΣ ΥΠΟΨΗΦΙΟΤΗΤΑΣ 

1. Αίτηση. 

2. Αντίγραφα των πτυχίων και των Τίτλων Σπουδών 
των υποψηφίων. 

3. Βιογραφικό σημείωμα με συνοπτική ανάλυση των 
επιστημονικών εργασιών τους. 

4. Διδακτορική διατριβή, όπου αυτή απαιτείται ως προ¬ 
σόν. 

Το βιογραφικό σημείωμα, η συνοπτική ανάλυση των 
επιστημονικών εργασιών καθώς και η διδακτορική δια¬ 
τριβή (όπου απαιτείται) κατατίθενται και σε ηλεκτρονική 
μορφή, για παράδειγμα σε Οϋ ή άλλο αποθηκευτικό μέσο. 
Τα αντίτυπα έντυπης μορφής των δικαιολογητικών αυτών 
θα βρίσκονται στη Γραμματεία του Τμήματος και θα είναι 
στη διάθεση όλων των μελών του εκλεκτορικού σώματος 
και της εισηγητικής επιτροπής που συμμετέχουν στην εν 
λόγω διαδικασία και καθ’ όλη τη διάρκεια αυτής. 

5. Γενικά κάθε στοιχείο (Βιβλία, δημοσιεύσεις, πιστοποι¬ 
ητικά προϋπηρεσίας, επαγγελματικής δραστηριότητας, 
πιστοποιητικό ξένης γλώσσας, κ.τλ.) που να αποδεικνύει 
τα προσόντα του υποψηφίου. 

6. Πιστοποιητικό του αρμόδιου Δημάρχου ή Προέδρου 
Κοινότητας στο οποίο θα αναγράφεται ο τρόπος και ο 
χρόνος απόκτησης της Ελληνικής ιθαγένειας και το οποίο 
θα αναζητηθεί αυτεπάγγελτα από την Υπηρεσία πριν από 
την έκδοση της σχετικής πράξης διορισμού. 

Προκειμένου για πολίτες κρατών - μελών της Ευρω¬ 
παϊκής Ένωσης, πιστοποιητικό της αρμόδιας αρχής του 
κράτους την ιθαγένεια του οποίου έχει ο υποψήφιος. 

7. Πιστοποιητικό τύπου Α' του αρμοδίου Στρατολογικού 
Γραφείου από το οποίο να προκύπτει ότι ο ενδιαφερόμε¬ 
νος δεν έχει στρατολογική ή χρηματική υποχρέωση και 
το οποίο θα αναζητηθεί αυτεπάγγελτα από την Υπηρε¬ 
σία πριν από την ορκωμοσία, σύμφωνα με την υπ’ αριθμ. 
ΔΙΑΔΠ/Α/16425/25-6-2007 (ΦΕΚ 1055/27-6-2007 τ.Β') κοινή 
υπουργική απόφαση. 

Με υπεύθυνη δήλωση του Ν.1599/1986 οι υποψήφιοι που 
δεν έχουν εκπληρώσει τις στρατιωτικές τους υποχρεώ¬ 
σεις ή δεν έχουν απαλλαγεί νόμιμα από αυτές κατά το 
χρόνο υποβολής της υποψηφιότητάς τους, δεσμεύονται 
ότι θα προσκομίσουν τα σχετικά δικαιολογητικά πριν την 
έκδοση της πράξης διορισμού τους. 

Το κώλυμα της μη εκπλήρωσης των στρατιωτικών υπο¬ 
χρεώσεων δεν ισχύει για πολίτες κράτους - μέλους της 
Ευρωπαϊκής Ένωσης, για τους οποίους δεν προβλέπεται 
όμοιο κώλυμα διορισμού. 

8. Αντίγραφο ποινικού Μητρώου δικαστικής χρήσης 
που θα αναζητηθεί αυτεπάγγελτα από την Υπηρεσία 
πριν από την ορκωμοσία, σύμφωνα με την με αριθμ. ΔΙ- 
ΑΔΠ/Α/22863/16-10-2006 (ΦΕΚ 1551/23-10-06 τ.Β') κοινή 
υπουργική απόφαση. 

9. Πιστοποιητικό Υγείας και φυσικής καταλληλότητας 
από Πρωτοβάθμια Υγειονομική Επιτροπή, που τους επιτρέ¬ 
πει να ασκούν τα καθήκοντα της αντίστοιχης θέσης. 

10. Υπεύθυνη δήλωση του Ν. 1599/1986, ότι δεν κατέχει 
άλλη θέση και δεν έχει άλλη απασχόληση στον ευρύτερο 
Δημόσιο ή Ιδιωτικό Τομέα. 

Τα δικαιολογητικά με στοιχεία 9 και 10 θα κατατεθούν 
από τους υποψήφιους οι οποίοι θα εκλεγούν σε θέσεις 
Ε.Π. κατά την ημέρα της ορκωμοσίας τους. 

Οι πολίτες των κρατών - μελών της Ευρωπαϊκής Ένω¬ 
σης οφείλουν να υποβάλουν εκτός των ανωτέρω δικαι- 
ολογητικών και πτυχίο ή μεταπτυχιακό τίτλο σπουδών 
Ελληνικού Α.Ε.Ι. ή απολυτήριο Ελληνικού Λυκείου ή εξα¬ 
ταξίου Γυμνασίου ή πιστοποιητικό ελληνομάθειας Δ' επι¬ 
πέδου από το Κέντρο Ελληνικής γλώσσας, από το οποίο 
θα αποδεικνύεται η πλήρης γνώση και άνετη χρήση της 
Ελληνικής γλώσσας. 


Μέσα σε αποκλειστική προθεσμία τριάντα (30) ημε¬ 
ρών από την επόμενη της ημερομηνίας της τελευταίας 
δημοσίευσης στον ημερήσιο τύπο, υποβάλλονται στη 
Γραμματεία του Τμήματος οι αιτήσεις των υποψηφίων 
μαζί με όλα τα αναγκαία για την κρίση δικαιολογητικά. Τα 
δικαιολογητικά πρέπει να φέρουν αρίθμηση, να είναι το¬ 
ποθετημένα μέσα σε ειδικό φάκελο και να συνοδεύονται 
από πλήρες βιογραφικό σημείωμα, συνοπτική ανάλυση 
του επιστημονικού τους έργου, καθώς και πίνακα των 
υποβαλλόμενων δικαιολογητικών. Ο φάκελος θα περιλαμ¬ 
βάνει και το ηλεκτρονικό μέσο αποθήκευσης των δικαιο- 
λογητικών που υποβάλλονται σε ηλεκτρονική μορφή. 

Τα δικαιολογητικά πρέπει να είναι θεωρημένα επίσημα 
από τις αρχές που τα εξέδωσαν. Το αυτό ισχύει και για 
τα ξενόγλωσσα δικαιολογητικά τα οποία πρέπει να συ¬ 
νοδεύονται από νόμιμες μεταφράσεις. Οι τίτλοι σπουδών 
του εξωτερικού πρέπει να συνοδεύονται από πράξη ή 
βεβαίωση του οικείου οργάνου με την οποία αναγνωρί¬ 
ζονται ως ισότιμοι προς τους τίτλους που απονέμονται 
από τα εκπαιδευτικά ιδρύματα της ημεδαπής. 

Συμπλήρωση των δικαιολογητικών της προκήρυξης 
μετά την κατάθεση και πρωτοκόλληση των αιτήσεων 
υποψηφιότητας, επιτρέπεται μόνο αν πρόκειται για δια- 
σαφηνιστικά στοιχεία που ζητήθηκαν συμπληρωματικά 
από την οικεία εισηγητική επιτροπή ή το εκλεκτορικό 
σώμα και αφορούν σε δικαιολογητικά που κατατέθηκαν 
εμπρόθεσμα. 

Η προκαλούμενη δαπάνη, το ύψος της οποίας δεν μπο¬ 
ρεί να προσδιορισθεί, θα βαρύνει τον προϋπολογισμό του 
οικονομικού έτους 2012, στον οποίο υπάρχει η σχετική 
πρόβλεψη πίστωσης, σύμφωνα με το αριθ. 2/68205/5-1- 
2005 έγγραφο του Γ ενικού Λογιστηρίου του Κράτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 11 Απριλίου 2012 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

ΟΡΓΑΝΙΣΜ ΟΙ - ΛΟΙΠ ΟΙ ΦΟΡΕΙΣ 

( 2 ) 

ΔΙΕΘΝΕΣ ΠΑΝΕΠΙΣΤΗΜΙΟ ΕΛΛΑΔΟΣ 
Αριθ. ΑΡΜΙΝ 1555 

Προκήρυξη μίας (1) θέσης μέλους ΔΕΠ της Σχολής Οι¬ 
κονομίας και Διοίκησης του Διεθνούς Πανεπιστήμιου 
Ελλάδος στη βαθμίδα του Επίκουρου Καθηγητή με 
γνωστικό αντικείμενο: «ΑοοουηΙίης - Λογιστική». 

Η Π.Γ.Σ. Της Σχολής Οικονομίας και Διοίκησης του 
Διεθνούς Πανεπιστημίου Ελλάδος στην υπ’ αριθμ. 70/ 
11-10-2011 συνεδρίασή της, λαμβάνοντας υπόψη την υπ’ 
αριθμ. 8ΕΒΑ17/03-10-2011 αίτηση εξέλιξης μέλους ΔΕΠ 
και σύμφωνα με τις διατάξεις: 

1) Τις παρ. 2 και 3 του άρθρου 77 του ν. 4009/2011 (195 
Α'). 

2) Της παρ. 2 του Κεφαλαίου Α' του άρθρου 6 του 
ν. 2083/1992 (159 Α') όπως αντικαταστάθηκε με την παρ. 
1 του άρθρου 23 του ν. 3549/2007 (69 Α'). 

3) Του άρθρου 21 του ν. 3549/2007. 

4) Της παρ. 5α του άρθρου 14 του ν. 1268/1982 (87 Α'), 
όπως αντικαταστάθηκε τελικώς με την παρ. 3 του άρθρου 
4 του ν. 2517/1997 (160 Α'). 

5) Της παρ. 1 του άρθρου 14 του ν. 1268/1982, όπως αντι- 
καταστάθηκε με την παρ. 26 του άρθρου 28 του ν. 2083/ 
1992. 

6) Της παρ. 3 του άρθρου 1 του ν. 2517/1997. 

7) Της περ. ίϋ της παρ. 5 του άρθρου 14 του ν. 1268/1982, 
όπως αντικαταστάθηκε με το άρθρο 2 του ν. 3282/2004 
(208 Α') και 

8) Του Π.Δ. 134/1999 (132 Α') 

αποφάσισε την προκήρυξη μίας (1) θέσης μέλους ΔΕΠ, 
ως εξής: 

Μία (1) θέση ΔΕΠ στη βαθμίδα του Επίκουρου Καθηγητή 
με γνωστικό αντικείμενο «Ασοουηίίηρ - Λογιστική» 

Καλούνται οι ενδιαφερόμενοι να υποβάλουν στη Γραμ- 
ματεία της Σχολής την υποψηφιότητά τους μέσα σε απο¬ 
κλειστική προθεσμία δύο (2) μηνών από την ημερομηνία 
του εγγράφου της ανακοίνωσης της δημοσίευσης της 
Προκήρυξης αυτής στον Ημερήσιο Τύπο μαζί με όλα τα 
αναγκαία για την κρίση δικαιολογητικά. Μαζί με την αί¬ 
τηση πρέπει να υποβάλουν: 

1. Αντίγραφο των πτυχίων και των τίτλων σπουδών 
τους. Αν οι τίτλοι σπουδών έχουν χορηγηθεί από Α.Ε.Ι. 
εξωτερικού, θα πρέπει να υποβληθούν και οι σχετικές 
βεβαιώσεις ισοτιμίας από τον ΔΟΑΤΑΠ ή αντίγραφο της 
αίτησης για αναγνώριση της ισοτιμίας. 

2. Βιογραφικό σημείωμα. 

3. Αναλυτικό υπόμνημα για τα υποβαλλόμενα πρωτό¬ 
τυπα επιστημονικά δημοσιεύματα. 

4. Διδακτορική διατριβή και άλλα επιστημονικά δημο¬ 
σιεύματα. 

• Τα ανωτέρω των περιπτώσεων 2, 3, 4 υποβάλλονται 
σε ηλεκτρονική μορφή (Οϋ ή άλλο αποθηκευτικό μέσο) 
και σε ένα αντίτυπο έντυπης μορφής το οποίο θα βρί¬ 
σκεται στη Γραμματεία του Τμήματος και θα είναι στη 
διάθεση όλων των μελών του εκλεκτορικού σώματος, 
της εισηγητικής επιτροπής και της Γ ενικής Συνέλευσης 
που συμμετέχουν στην εν λόγω διαδικασία και καθ’ όλη 
τη διάρκεια αυτής. 

5. Πιστοποιητικό Υγείας και φυσικής καταλληλότητας 
της Α'/βάθμιας Υγειονομικής Επιτροπής. (Το ανωτέρω 
πιστοποιητικό θα κατατεθεί μετά το τέλος της εκλογικής 
διαδικασίας) 

• Το πιστοποιητικό γέννησης θα αναζητηθεί αυτεπαγ- 
γέλτως από την υπηρεσία που θα προβεί στην έκδοση 
της τελικής πράξης διορισμού. Προκειμένου για πολίτες 
κρατών-μελών της Ευρωπαϊκής Ένωσης, υποβάλλεται 
πιστοποιητικό της αρμόδιας αρχής του κράτους, την 
ιθαγένεια του οποίου έχει ο υποψήφιος. 

• Το αντίγραφο Ποινικού Μητρώου δικαστικής χρήσης 
και το πιστοποιητικό στρατολογικής κατάστασης τύπου 
Α' θα αναζητηθούν αυτεπαγγέλτως από την υπηρεσία 
που θα προβεί στην έκδοση της τελικής πράξης διορι¬ 
σμού. 

Με υπεύθυνη δήλωση του Ν. 1599/86 οι υποψήφιοι δε¬ 
σμεύονται ότι θα έχουν εκπληρώσει τις στρατιωτικές 
τους υποχρεώσεις ή θα έχουν απαλλαγεί νόμιμα από 
αυτές, πριν την έκδοση της Πρυτανικής Πράξης διορισμού 
τους. Τ ο κώλυμα της μη εκπλήρωσης των στρατιωτικών 
υποχρεώσεων δεν ισχύει για πολίτες κράτους-μέλους 
της Ευρωπαϊκής Ένωσης, στο οποίο δεν προβλέπεται 
όμοιο κώλυμα διορισμού. Οι ανωτέρω πολίτες οφείλουν 
να υποβάλουν, εκτός των πιο πάνω δικαιολογητικών και 
πτυχίο ή μεταπτυχιακό τίτλο σπουδών ελληνικού Α.Ε.Ι. 
ή απολυτήριο Ελληνικού Λυκείου ή εξαταξίου Γυμνασί¬ 
ου ή πιστοποιητικό ελληνομάθειας Δ' επιπέδου από το 


Κέντρο Ελληνικής Γλώσσας, από το οποίο θα αποδει- 
κνύεται η πλήρης γνώση και άνετη χρήση της Ελληνικής 
γλώσσας. 

Η προκαλούμενη δαπάνη, της οποίας το ύψος δεν μπο¬ 
ρεί να προσδιοριστεί, θα καλυφθεί από τις πιστώσεις του 
Υπουργείου Οικονομικών (ειδ. Φορέα 23-200 ΚΑΕ 5113). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 2 Δεκεμβρίου 2011 

Ο Πρόεδρος της Διοικούσας Επιτροπής 
ΚΩΝΣΤΑΝΤΙΝΟΣ Θ. ΓΡΑΜΜΕΝΟΣ 

-♦- 

ΠΑΝΕΠΙΣΤΗΜΙΟ ΜΑΚΕΔΟΝΙΑΣ 
ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΕΠΙΣΤΗΜΩΝ 

Αριθμ. 2894/30 

Προκήρυξη μίας (1) θέσης μέλους ΔΕΠ του Τμήματος 
Μάρκετινγκ και Διοίκησης Λειτουργιών του Πανε¬ 
πιστημίου Μακεδονίας Οικονομικών και Κοινωνικών 
Επιστημών στη βαθμίδα του Επίκουρου Καθηγητή 
με γνωστικό αντικείμενο «Συστήματα Υποστήριξης 
Αποφάσεων με έμφαση στη Διοίκηση και Οργάνω¬ 
ση Λειτουργιών και Συστημάτων». 

Η Σύγκλητος Ειδικής Σύνθεσης του Πανεπιστήμιου Μα¬ 
κεδονίας Οικονομικών και Κοινωνικών Επιστημών στην 
συνεδρίασή της υπ’ αριθμ. 14/3-2-2012, λαμβάνοντας υπό¬ 
ψη την από 17-10-2011 αίτηση εξέλιξης μέλους ΔΕΠ, την 
υπ’ αριθμ. 3/19-10-20111 εισήγηση της Προσωρινής Γενικής 
Συνέλευσης Ειδικής Σύνθεσης του Τμήματος Μάρκετινγκ 
και Διοίκησης Λειτουργιών και σύμφωνα με τις διατά¬ 
ξεις: 

1. Της παρ. 3 του άρθρου 77 του Ν. 4009/2011 (ΦΕΚ Α' 
195). 

2. Της παρ. 2 του Κεφαλαίου Α' του άρθρου 6 του 
Ν. 2083/1992 (ΦΕΚ Α' 159), όπως αντικαταστάθηκε με την 
παρ. 1 του άρθρου 23 του Ν. 3549/2007 (ΦΕΚ Α' 69). 

3. Της παρ. 7 του άρθρου 1 του Ν. 3255/2004 (ΦΕΚ Α' 
138). 

4. Του άρθρου 21 του Ν. 3549/2007. 

5. Της παρ. 5α του άρθρου 14 του Ν. 1268/1982 (ΦΕΚ Α' 
87), όπως αντικαταστάθηκε τελικώς με την παρ. 3 του 
άρθρου 4 του Ν. 2517/1997 (ΦΕΚ Α' 160). 

6. Της παρ. 1 του άρθρου 14 του Ν. 1268/1982, όπως 
αντικαταστάθηκε με την παρ. 26 του άρθρου 28 του 
Ν. 2083/1992. 

7. Της παρ. 3 του άρθρου 1 του Ν. 2517/1997. 

8. Του Π.Δ. 134/1999 (ΦΕΚ Α'132). 

Αποφάσισε την προκήρυξη (ανοικτή προκήρυξη) για την 
πλήρωση μίας (1) θέσης ΔΕΠ, ως εξής: 

ΠΑΝΕΠΙΣΤΗΜΙΟ ΜΑΚΕΔΟΝΙΑΣ ΟΙΚΟΝΟΜΙΚΩΝ ΚΑΙ ΚΟΙ¬ 
ΝΩΝΙΚΩΝ ΕΠΙΣΤΗΜΩΝ 

ΤΜΗΜΑ ΜΑΡΚΕΤΙΝΓΚ ΚΑΙ ΔΙΟΙΚΗΣΗΣ ΛΕΙΤΟΥΡΓΙΩΝ. 

Μια (1) θέση Δ.Ε.Π. στη βαθμίδα του ΕΠΙΚΟΥΡΟΥ ΚΑ¬ 
ΘΗΓΗΤΗ, στο γνωστικό αντικείμενο «ΣΥΣΤΗΜΑΤΑ ΥΠΟ¬ 
ΣΤΗΡΙΞΗΣ ΑΠΟΦΑΣΕΩΝ ΜΕ ΕΜΦΑΣΗ ΣΤΗ ΔΙΟΙΚΗΣΗ ΚΑΙ 
ΟΡΓΑΝΩΣΗ ΛΕΙΤΟΥΡΓΙΩΝ ΚΑΙ ΣΥΣΤΗΜΑΤΩΝ». 

Καλούνται οι ενδιαφερόμενοι να υποβάλουν στη Γ ραμ¬ 
ματεία του Τμήματος (Εγνατίας 156, Τ.Κ. 540 06 Θεσ/νίκη, 
τηλ. 2310891522, -237) Την υποψηφιότητα τους μέσα σε 
αποκλειστική προθεσμία δύο (2) μηνών από την ημερο¬ 
μηνία του εγγράφου της ανακοίνωσης της δημοσίευσης 
της προκήρυξης αυτής στον Ημερήσιο Τύπο, μαζί με όλα 
τα αναγκαία για την κρίση δικαιολογητικά. 




3652-3656 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΡΙΤΟ) 


Μαζί με την αίτηση πρέπει να υποβάλουν: 

1. Αντίγραφο των πτυχίων και των λοιπών τίτλων σπου¬ 
δών τους. Αν οι τίτλοι σπουδών έχουν χορηγηθεί από 
Α.Ε.Ι. εξωτερικού θα πρέπει να υποβληθούν και οι σχετι¬ 
κές βεβαιώσεις ισοτιμίας από τον ΔΟΑΤΑΠ ή αντίγραφο 
της αίτησης για αναγνώριση της ισοτιμίας. 

2. Βιογραφικό σημείωμα. 

3. Αναλυτικό υπόμνημα για τα υποβαλλόμενα πρωτό¬ 
τυπα επιστημονικά δημοσιεύματα. 

4. Διδακτορική Διατριβή και άλλα επιστημονικά δημο¬ 
σιεύματα. 

5. Τα ανωτέρω των περιπτώσεων 2, 3,4 υποβάλλονται 
σε ηλεκτρονική μορφή (Ωϋ ή άλλο αποθηκευτικό μέσο) 
και σε ένα αντίτυπο έντυπης μορφής, το οποίο θα βρί¬ 
σκεται στη Γραμματεία του Τμήματος και θα να είναι 
στη διάθεση όλων των μελών της Επιτροπής Επιλογής 
ή Εξέλιξης και των Αξιολογητών του άρθρου 19 παρ. 4 
του Ν. 4009/2011. 

6. Πιστοποιητικό Υγείας και Φυσικής Καταλληλότητας 
της Α'/θμιας Υγειονομικής Επιτροπής, 

• Το πιστοποιητικό γέννησης θα αναζητηθεί αυτεπαγ- 
γέλτως από την υπηρεσία που θα προβεί στην έκδοση 
της τελικής πράξης διορισμού. Προκειμένου για πολίτες 
κρατών- μελών της Ευρωπαϊκής Ένωσης, υποβάλλεται 
πιστοποιητικό της αρμόδιας αρχής του κράτους την ιθα¬ 
γένεια του οποίου έχει ο υποψήφιος. 

• Το αντίγραφο Ποινικού Μητρώου δικαστικής χρήσης 
και το πιστοποιητικό στρατολογικής κατάστασης τύπου 
Α' θα αναζητηθούν αυτεπαγγέλτως από την υπηρεσία 
που θα προβεί στην έκδοση της τελικής πράξης διορι¬ 
σμού. 

Με Υπεύθυνη Δήλωση του Ν.1599/1986 οι υποψήφιοι 
δεσμεύονται ότι θα έχουν εκπληρώσει τις στρατιωτικές 
τους υποχρεώσεις ή θα έχουν απαλλαγεί νόμιμα από 
αυτές πριν την έκδοση της πρυτανικής πράξης διορισμού 
τους. Το κώλυμα της μη εκπλήρωσης των στρατιωτικών 
υποχρεώσεων δεν ισχύει για πολίτες κράτους - μέλους 
της Ευρωπαϊκής Ένωσης, στο οποίο δεν προβλέπεται 
όμοιο κώλυμα διορισμού. 


Οι ανωτέρω πολίτες οφείλουν να υποβάλουν, εκτός των 
πιο πάνω δικαιολογητικών και πτυχίο ή μεταπτυχιακό 
τίτλο σπουδών Ελληνικού Α.Ε.Ι. ή απολυτήριο ελληνικού 
Λυκείου ή εξαταξίου Γυμνασίου ή πιστοποιητικό ελληνο- 
μάθειας Γ1 επιπέδου από το Κέντρο Ελληνικής Γλώσσας, 
από το οποίο θα αποδεικνύεται η πλήρης γνώση και 
άνετη χρήση της ελληνικής γλώσσας. 

Η προκαλούμενη δαπάνη της οποίας το ύψος δεν μπο¬ 
ρεί να προσδιοριστεί θα καλυφθεί από τις πιστώσεις του 
Υπουργείου Οικονομικών (ειδ. φορέα 23-200 ΚΑΕ 5113). 

Η προκήρυξη αυτή να δημοσιευθεί στην Εφημερίδα 
της Κυβερνήσεως. 

Θεσσαλονίκη, 24 Φεβρουάριου 2012 
Ο Πρύτανης 

ΙΩΑΝΝΗΣ ΧΑΤΖΗΔΗΜΗΤΡΙΟΥ 

-♦- 

ΟΡΓΑΝΙΣΜΟΣ ΑΠΑΣΧΟΛΗΣΗΣ 
ΕΡΓΑΤΙΚΟΥ ΔΥΝΑΜΙΚΟΥ 

Με την υπ’ αριθμ. Β 109550/16-3-2012 πράξη του Διοικητή 
του Οργανισμού Απασχόλησης Εργατικού Δυναμικού, που 
εκδόθηκε σύμφωνα με τις διατάξεις των άρθρων 148 και 
156 του Ν. 3528/07, λύεται αυτοδίκαια από τον Οργανι¬ 
σμό η υπαλληλική σχέση του μονίμου υπαλλήλου του 
εκπαιδευτικού προσωπικού ΜΑΣΤΩΡΑ ΚΩΝΣΤΑΝΤΙΝΟΥ 
του ΑΝΤΩΝΙΟΥ του κλάδου ΤΕ1 ΠΤ. ΠΑΤΕΣ της ΣΕΛΕΤΕ, 
με Α' Βαθμό και Μ.Κ. 5 μέχρι την 31/10/11 και με κατά¬ 
ταξη την 1/11/2011 (Ν.4024/11) στο βαθμό Β' (ημερ. Λήψης 
4/3/08) και Μ.Κ. ΤΕΒ1 κατόπιν της από 29/2/2012 δεύτερης 
αίτησης παραίτησής του, (ημερομηνία πρώτης αίτησης 
παραίτησης 1-2-2012). 

(Αριθμ. βεβ. διαγραφής από το Μητρώο Ανθρώπινου 
Δυναμικού Ελληνικού Δημοσίου 1011401812/26-3-2012). 

(Αριθμ. εγκρίσεως Υπ. Εργασίας και Κοινωνικής Ασφά¬ 
λισης 5297/472/29-3-2012). 

Ο Διοικητής 
ΗΛΙΑΣ ΚΙΚΙΛΙΑΣ 

